
ATODIAD GA36c

	MANYLEB ASESU LEFEL 6 



	Enw’r Myfyriwr:
	     
	Rhif Adnabod y myfyriwr:
	

	Rhaglen:
	BSc Iechyd, Maeth a Ffordd o Fyw / BSc Gwyddor Chwaraeon ac Ymarfer Corff / BA Addysg Gorfforol / BA Addysg Awyr Agored 

	Modwl:
	Prosiect Annibynnol 

	Cod y modwl:
	BMSS6007
	Cyfraniad at Asesiad Cyffredinol y Modwl (%):
	10%

	Darlithydd:
	Alison Connaughton
	Gwiriwr Mewnol:
	Graham Harvey

	Teitl yr Aseiniad:
	Cyflwyniad Llafar / Poster 
	Nifer o eiriau (neu’r cyfwerth):
	cyfwerth â 1000 o eiriau

	Dyddiad cyflwyno:
	Copi o’r poster / cyflwyniad wedi’i gyflwyno drwy Turnitin 8 Mai 2025
Cynhadledd Ymchwil – Dydd Mawrth 12 Mai, 2026
	Dyddiad dychwelyd marciau dros dro ac adborth ysgrifenedig:
	O fewn 4 wythnos waith yn ystod y tymor  

	Dull cyflwyno:
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd. (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb:
Bydd gwaith a gyflwynir hyd at wythnos yn hwyr yn cael ei gapio ar 40% ar gyfer y cynnig cyntaf a dyfernir marc o 0% am waith ail-asesu. Dim ond os oes hawliad amgylchiadau esgusodol cymeradwy y gellir diddymu cosbau am gyflwyno'n hwyr. 
Bydd gwaith a gyflwynir fwy nag wythnos yn hwyr yn cael ei ystyried fel gwaith heb ei gyflwyno ac ni chaiff ei farcio. Gellir ystyried y gwaith fel cyflwyniad i’w ail-asesu os caiff ei gynnig gan Fwrdd Arholi neu os oes hawliad amgylchiadau esgusodol cymeradwy.  

	Gonestrwydd academaidd / cyfeirnodi:
	Mae gonestrwydd academaidd yn ofynnol. Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.  







	Deilliannau Dysgu’r Modwl 
(o faes llafur y modwl)

	
· Dangos sgiliau deallusol wrth nodi pwnc, problem neu her briodol ar gyfer ymchwiliad sy’n berthnasol i faes eu hastudiaeth, a llunio cynllun addas ar gyfer ymchwil pellach gan ddefnyddio dulliau ymchwilio perthnasol er mwyn ennyn ymateb.
· Dangos gwybodaeth fanwl a dealltwriaeth feirniadol o egwyddorion sy’n angenrheidiol i ategu eu haddysg o fewn eu dewis faes astudio, a thechnegau datrys problemau sy’n berthnasol i hyn.
· Dangos y gallu i feddwl yn annibynnol a gwerthuso’n feirniadol wrth lunio darn o waith annibynnol, gan ddangos sgiliau trosglwyddadwy drwy arfer menter a chyfrifoldeb personol wrth gynllunio eu dysgu eu hun a hunanreolaeth.
· Trefnu eu gwybodaeth a’r hyn maent wedi’i ddysgu drwy ddefnyddio ystod o gyfryngau, a chyflwyno eu gwaith yn briodol mewn ffordd sy’n ddealladwy i gynulleidfaoedd arbenigol ac anarbenigol.







	
DISGRIFIAD O’R DASG




Tasg:  Cyflwyno crynodeb o’ch prosiect annibynnol i gynulleidfa o’ch cyfoedion.   
Mae’r meini prawf asesu yn seiliedig ar werthusiad o’ch gallu i gyflwyno crynodeb o’ch prosiect annibynnol wedi’i gwblhau i’ch cyfoedion.  

Dylai hyn fod ar ffurf cyflwyniad llafar 5 munud neu gyflwyniad poster ysgrifenedig.  Bydd 5 munud ychwanegol yn cael ei neilltuo ar gyfer holi cwestiynau.   

Pwysoli: gwerth 10% o farc cyffredinol y modwl.

Dylech allu ddangos y gallu i:

· Adnabod y darnau allweddol o ymchwil cefndirol sydd wedi arwain at eich cwestiwn ymchwil. 
· Esbonio’r rhesymeg ar gyfer eich cwestiwn ymchwil a nodi nod (neu nodau) y prosiect. 
· Amlinellu’r dull a ddefnyddiwyd ar gyfer y prosiect (e.e. cyfranogwyr, offer, casglu data, gweithdrefnau, dadansoddi data).  
· Nodi darganfyddiadau allweddol eich prosiect.  
· Trafod eich darganfyddiadau mewn perthynas ag ymchwil ac esbonio goblygiadau ymarferol eich gwaith.  
· Adfyfyrio’n fyr ar y broses ymchwil a chynnig unrhyw gyngor ar gyfer myfyrwyr lefel 5 presennol.  


Bydd angen i chi gyflwyno’r wybodaeth hon naill ai fel cyflwyniad llafar 5 munud, neu fel cyflwyniad poster gan ddefnyddio’r fformat a amlinellir isod.   

Mae angen cynnwys yr adrannau canlynol yn eich cyflwyniad llafar / cyflwyniad poster: 

· Teitl.
· Rhagarweiniad. Adnabod y darnau allweddol o ymchwil cefndirol sydd wedi arwain at eich cwestiwn ymchwil.
· Nodau. Nodi nod neu nodau’r prosiect. 
· Dull. Amlinellu’r dull a ddefnyddiwyd ar gyfer y prosiect (e.e. cyfranogwyr, offer, casglu data, gweithdrefnau, dadansoddi data).
· Canlyniadau. Nodi darganfyddiadau allweddol y prosiect. 
· Trafodaeth. Esbonio sut mae’r darganfyddiadau yn ymwneud ag ymchwil flaenorol a nodi unrhyw oblygiadau ymarferol.  
· Adfyfyrio.  Adfyfyrio’n fyr ar y broses ymchwil a chynnig unrhyw gyngor ar gyfer myfyrwyr lefel 5 presennol.

O ran amseroedd ar gyfer y cyflwyniad llafar, dylech neilltuo tua 1 munud o’r cyflwyniad i bob un o’r canlynol: 

· Teitl a rhagarweiniad
· Nodau a dull 
· Canlyniadau
· Trafodaeth
· Adfyfyrio

Bydd y cyflwyniadau / arddangos y posteri yn digwydd ar yr un diwrnod (12 Mai – lleoliad i’w gadarnhau) a disgwylir i bob myfyriwr fynychu.  
Darperir arweiniad ac adnoddau pellach yn ystod darlithoedd ac ar Moodle.  










Defnyddio Deallusrwydd Artiffisial Cynhyrchiol mewn Asesiadau
	(Y darlithydd i ddynodi Gallwch/Na allwch neu Gywir/Anghywir yn erbyn pob elfen)
												

	YMCHWIL
	Ar gyfer yr asesiad hwn, gallwch ddefnyddio AI Cynhyrchiol i’ch cefnogi wrth ymchwilio, gan gynnwys chwilio am lyfryddiaeth, defnyddio offer i grynhoi, cymharu a holi deunyddiau.
	Ie    ☒

Na  ☐

	STRWYTHUR
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi wrth strwythuro eich gwaith, yn cynnwys llunio strwythur dadl drafft, dynodi adrannau a phenawdau ac ati.
	Ie    ☒

Na  ☐

	PRAWF-DDARLLEN
	Ar gyfer yr asesiad hwn, gallwch chi ddefnyddio AI Cynhyrchiol i wirio eich testun/creadigaeth eich hun am wallau gramadegol a chystrawennol, yn cynnwys aralleirio eich gwaith eich hun o fewn safonau penodol.
	Ie    ☒

Na  ☐

	YSGRIFENNU
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu testun i’w gyflwyno.
	Ie    ☐

Na  ☒

	CREADIGOL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu deunyddiau creadigol, megis delweddau.
	Ie    ☐

Na  ☒

	RHAGLENNU
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu a gwirio cod.
	Ie    ☐

Na  ☒

	DIM
	Ar gyfer yr asesiad hwn, ni chaniateir i chi ddefnyddio unrhyw fath o gymorth drwy Ddeallusrwydd Artiffisial Cynhyrchiol. Mae hyn yn cynnwys cymorth ymchwil, cymorth strwythuro, cymorth ysgrifennu / prawf-ddarllen a chymorth creadigol.
	Ie    ☐

Na  ☒










































	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r tasg(au) a osodwyd ac yn canolbwyntio arno; dylech wneud defnydd o adolygiadau ysgolheigaidd a ffynonellau cynradd, lle y bo’n briodol (er enghraifft, erthyglau ymchwil wedi’u hadolygu a/neu ddeunyddiau gwreiddiol sy’n briodol i’r ddisgyblaeth).     Dylech ddarparu tystiolaeth eich bod wedi defnyddio ystod briodol o ffynonellau, a allai fod yn academaidd, llywodraethol a diwydiannol; gallai’r ffynonellau hyn gynnwys erthyglau cyfnodolion, gwerslyfrau, erthyglau newyddion cyfredol, dogfennau sefydliadol, a gwefannau.  Dylech ystyried hygrededd eich ffynonellau; fel arfer mae cyfnodolion academaidd yn ffynonellau hygred iawn tra bydd angen ystyried/dethol gwefannau’n ofalus iawn a’u defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd ddiwethaf, er y gall darnau arloesol/pwysig o waith yn y maes fod yn hŷn.  Rhaid i chi ddarparu tystiolaeth o’ch ymchwil/darllen eich hun drwy gydol eich gwaith, gan ddefnyddio system gyfeirnodi addas, gan gynnwys dyfyniadau ym mhrif destun eich gwaith a rhestr gyfeirnodi ar ddiwedd eich gwaith. 

Canllaw penodol i’r asesiad hwn: 
Dylai llenyddiaeth a ddewiswyd i’w chynnwys fod yn briodol ac yn berthnasol ar gyfer cyflwyniad o’r math hwn.  (15 o farciau ar gael)


2. Sgiliau Gwybodaeth a Dealltwriaeth
Ar lefel 6, dylech allu arddangos gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth. Dylech feddu ar ymwybyddiaeth o ansicrwydd, amwysedd a chyfyngiadau gwybodaeth. Rhaid i’ch gwaith ddangos maint cynyddol eich gwybodaeth a’ch dealltwriaeth systematig o gysyniadau ac egwyddorion sylfaenol sy’n gysylltiedig â’r maes pwnc.   Mae gwybodaeth yn ymwneud â’r ffeithiau, yr wybodaeth a’r sgiliau rydych wedi’u caffael trwy’r hyn rydych wedi’i ddysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod angen i chi ddewis a chynnwys yn eich gwaith y cysyniadau, y technegau, y modelau, y damcaniaethau, ac ati, sy’n briodol i’r dasg/tasgau gosod.  Dylech allu esbonio’r theorïau, y cysyniadau, ac ati yn ystyrlon i ddangos eich dealltwriaeth.  Yn ogystal, bydd eich marc/gradd yn dibynnu ar y graddau y byddwch yn dangos eich gwybodaeth a’ch dealltwriaeth; yn ddelfrydol, dylai pob un fod yn gyflawn ac yn fanwl, gyda sylw cynhwysfawr.  

Canllaw penodol i’r asesiad hwn: 
Dylai’r cyflwyniad ddangos tystiolaeth bod y prosiect annibynnol wedi’i ddeall ar lefel uwch, gan gynnwys dyluniad yr ymchwil a ddewiswyd, y dulliau a’r dadansoddi data a gynhaliwyd.   (30 o farciau ar gael)



3. Sgiliau Gwybyddol a Deallusol
Dylech allu: gwerthuso’n feirniadol dystiolaeth, dadleuon, tybiaethau, cysyniadau haniaethol a data y mae rhai ohonynt ar ben blaen disgyblaeth (ac a allai fod yn anghyflawn) er mwyn dyfeisio a chynnal dadleuon, ffurfio barn a/neu ddatrys problemau; disgrifio a rhoi sylwadau ar agweddau penodol ar ymchwil cyfredol, neu ysgolheictod uwch cyfatebol, yn y ddisgyblaeth. Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis.  Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Golyga hyn beidio â disgrifio yn unig beth! Ond hefyd cyfiawnhau: Pam? Sut? Pryd? Pwy? Ble? Ar ba gost? Dylech bob amser ddarparu cyfiawnhad ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i ffurfio barn gadarn a dadleuon argyhoeddiadol trwy ddefnyddio data a chysyniadau.  Mae angen casgliadau cadarn, dilys a rhaid eu deillio o gynnwys eich gwaith.   Lle bo’n berthnasol, gellir cynnig atebion ac argymhellion eraill.

Canllaw penodol i’r asesiad hwn: 
Dylai’r cyflwyniad ddangos tystiolaeth o’r gallu i grynhoi prosiect ymchwil a’i gyflwyno yn y fformat priodol.   Dylid gwneud dewis priodol o wybodaeth o bob adran o’r prosiect.  (30 o farciau ar gael)


4. Sgiliau Ymarferol
Ar lefel 6, dylech allu cymhwyso’r dulliau a’r technegau rydych wedi’u dysgu er mwyn adolygu, cadarnhau, ymestyn a chymhwyso eich gwybodaeth a’ch dealltwriaeth, a chychwyn a chyflawni prosiectau. Byddwch yn defnyddio technegau dadansoddi ac ymholi sydd wedi’u sefydlu’n gywir ac sy’n berthnasol i’r ddisgyblaeth, a’u cymhwyso mewn cyd-destunau cymhleth ac anrhagweladwy, er mwyn dyfeisio a chynnal dadleuon a/neu i ddatrys problemau.  Dylech allu llunio cwestiynau priodol i gyflawni ateb - neu adnabod ystod o atebion.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw neu amgylchiadau, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, rhai ohonynt yn arloesol ac yn greadigol.  Mae’n debygol y bydd hyn yn cynnwys, er enghraifft, ddefnyddio arteffactau, enghreifftiau ac achosion o’r byd go iawn, defnyddio model mewn sefydliad a/neu feincnodi un ddamcaniaeth neu sefydliad o’u cymharu ag eraill ar sail meini prawf a nodwyd.  Dylech ddangos ymwybyddiaeth o gyfyngiadau cysyniadau a damcaniaethau pan gaiff eu cymhwyso mewn cyd-destunau penodol.

Canllaw penodol i’r asesiad hwn: 
Dylid nodi goblygiadau ymarferol y prosiect a dylech chi fod yn gallu adfyfyrio ar y broses ymchwil.  (10 o farciau ar gael)


5. Sgiliau Trosglwyddadwy am Oes ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer menter a chyfrifoldeb personol a gwneud penderfyniadau mewn amgylchiadau cymhleth ac anrhagweladwy.   Mae hyn yn cynnwys dangos: y gallu dysgu ar gyfer datblygiad proffesiynol i symud sgiliau presennol yn eu blaen a chaffael cymwyseddau newydd o natur broffesiynol a fydd yn eich galluogi i gymryd cyfrifoldeb sylweddol o fewn sefydliadau; y gallwch gychwyn tasgau a gweithdrefnau a’u cwblhau, boed yn unigol a/neu ar y cyd; y gallwch ddefnyddio cyfryngau priodol i gyfathrebu gwybodaeth, dadleuon a dadansoddiadau mewn amrywiaeth o ffurfiau yn effeithiol i gynulleidfa arbenigol a di-arbenigol; rhuglder mynegiant; eglurder ac effeithiolrwydd wrth gyflwyno a threfnu. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllaw penodol i’r asesiad hwn: 

Dangos y gallu i gyfathrebu drwy gyflwyniad llafar neu boster ysgrifenedig sy’n addas i’w rannu ag eraill.  (15 o farciau ar gael)






	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

	Meini Prawf Asesu Generig 
	Marciau sydd ar gael
	Marciau 
a ddyfarnwyd

	1. Sgiliau Ymgysylltu â Llenyddiaeth
.
	
	

	





	
	

	
	15
	

	2. Sgiliau Gwybodaeth a Dealltwriaeth

	
	

	





	
	

	
	30
	

	3. Sgiliau Gwybyddol a Deallusol

	
	

	





	
30
	

	
	
	

	4. Sgiliau Cymhwyso Ymarferol

	
	

	





	
	

	
	10
	

	5. Sgiliau Trosglwyddadwy am Oes ac Arfer Proffesiynol

	
	

	



	
15
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau. )
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	









	Meini Prawf Asesu Generig



	Lefel 6

	Yn unol â’r Framework for Higher Education Qualifications, ar ddiwedd Lefel 6 dylai fod gan fyfyrwyr wybodaeth gydlynol a manwl a dealltwriaeth systematig o’u maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth. Byddant yn gallu defnyddio technegau sefydledig o ddadansoddi ac ymholi o fewn disgyblaeth yn gywir, gan ddefnyddio eu dealltwriaeth gysyniadol a chynnal dadleuon a/neu i ddatrys problemau.  Dylent feddu ar ymwybyddiaeth o ansicrwydd, amwysedd a chyfyngiadau gwybodaeth. Dylent allu gwerthuso’n feirniadol dystiolaeth, dadleuon, tybiaethau, cysyniadau haniaethol a data (a allai fod yn anghyflawn), i wneud dyfarniadau a llunio cwestiynau priodol er mwyn cyrraedd datrysiad - neu ddynodi ystod o ddatrysiadau. Byddant yn cymhwyso’r dulliau a’r technegau maent wedi’u dysgu i adolygu, cadarnhau, ymestyn a chymhwyso eu gwybodaeth a’u dealltwriaeth, a chychwyn a chyflawni prosiectau. Bydd ganddynt y  gallu i reoli eu dysgu eu hunain, a gwneud defnydd o adolygiadau ysgolheigaidd a ffynonellau cynradd (er enghraifft, erthyglau ymchwil wedi’u hadolygu gan gymheiriaid a/neu ddeunyddiau gwreiddiol sy’n briodol i’r ddisgyblaeth.  Byddant yn dangos y rhinweddau a’r sgiliau trosglwyddadwy sydd eu hangen ar gyfer cyflogaeth sy’n gofyn am: arfer menter a chyfrifoldeb personol; gwneud penderfyniadau mewn cyd-destunau cymhleth ac anrhagweladwy; y gallu dysgu sydd ei angen i ymgymryd â hyfforddiant pellach o natur broffesiynol neu gyfatebol. 

	Lefel 6
	METHU
	METHU FFINIOL
	Boddhaol
(3ydd / Llwyddo)
	DA
(3ydd / Llwyddo)
	DA IAWN
(2.1 / Teilyngdod)
	ARDDERCHOG
(1af / Rhagoriaeth)
	EITHRIADOL
(1af / Rhagoriaeth)

	Categori
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltiad â llenyddiaeth (gan gynnwys darllen, cyfeirnodi,
arferion academaidd a
gonestrwydd academaidd) 
	Tystiolaeth gyfyngedig o ddarllen a/neu ddibyniaeth ar ffynonellau amhriodol.
Barn a chanfyddiadau yn bennaf heb eu cefnogi ac nad ydynt yn awdurdodol.
Defnyddio confensiynau cyfeirio’n anghyson neu’n absennol i raddau helaeth.
	Ymgysylltiad gwael â darllen hanfodol. Dim tystiolaeth o ddarllen ehangach. Dibynnu ar ffynonellau amhriodol, a/neu ddefnyddio ffynonellau diwahaniaethol. Yn ddibynnol iawn ar wybodaeth a gafwyd drwy gyswllt â’r dosbarth. Defnydd anghyson a gwan o gyfeirnodi.
	Ymgysylltu ag ystod gyfyngedig o ffynonellau perthnasol a chredadwy ar y cyfan. Rhai hebgoriadau a mân wallau.
Confensiynau cyfeirnodi yn amlwg er nad ydynt yn cael eu cymhwyso’n gywir neu’n gyson.
	Ymgysylltu ag ystod briodol o lenyddiaeth sydd wedi’i seilio ar ymchwil, yn cynnwys ffynonellau a gyrchwyd yn annibynnol. Rhywfaint o orddibyniaeth ar destunau. Gall cyfeirnodau ddangos anghywirdebau mân neu anghysondebau.
	Ymgysylltu ag ystod eang o lenyddiaeth sydd wedi’i seilio ar ymchwil, yn cynnwys ffynonellau a gyrchwyd yn annibynnol.
Detholiad o ffynonellau perthnasol a chredadwy.  Defnydd da o gyfeirnodi, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy, sydd wedi’i seilio ar yr ymchwil diweddaraf. Yn cymhwyso cyfeirnodi’n gyson gywir. 
	Ymgysylltu eithriadol ag ystod helaeth o lenyddiaeth berthnasol a chredadwy, sydd wedi’i seilio ar yr ymchwil diweddaraf. Sgiliau cyfeirnodi ar lefel uchel, wedi’u cymhwyso’n gyson ac yn broffesiynol.

	(Gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth.)

	Bylchau mawr yn yr wybodaeth a’r ddealltwriaeth systematig o’r maes pwnc. Anghywirdebau sylweddol. Dim ymwybyddiaeth o wybodaeth am yr ymchwil diweddaraf a/neu ysgolheictod uwch o fewn y ddisgyblaeth.  

	Bylchau yn yr wybodaeth, gyda dealltwriaeth systematig arwynebol yn unig. Rhai anghywirdebau sylweddol a/neu ddeunydd amherthnasol.  Dim ymwybyddiaeth o wybodaeth am yr ymchwil diweddaraf a/neu ysgolheictod uwch o fewn y ddisgyblaeth.
	Gwybodaeth a dealltwriaeth systematig gyfyngedig o’r cysyniadau a’r egwyddorion perthnasol yn y maes pwnc sydd i raddau cyfyngedig, wedi’u seilio ar ymchwil ac ysgolheictod cyfredol. 
	Mae’r wybodaeth yn gymharol fanwl a chywir gyda dealltwriaeth systematig dda o’r maes astudio ac i ryw raddau, o ymchwil ac ysgolheictod cyfredol.
	Mae’r wybodaeth yn gymharol helaeth, gydlynol a manwl.  Arddengys ddealltwriaeth dda iawn o ehangder a manylder safbwyntiau sefydledig, ac mae’r gwaith, yn rhannol o leiaf, wedi’i seilio’n dda ar ymchwil ac ysgolheictod cyfredol. 
	Gwybodaeth a dealltwriaeth systematig gydlynol, fanwl, rhagorol o egwyddorion a theorïau’r pwnc, wedi’u seilio’n dda ar ymchwil ac ysgolheictod cyfredol. Ymwybyddiaeth glir o heriau i safbwyntiau sefydledig a chyfyngiadau’r sail wybodaeth.
	Gwybodaeth a dealltwriaeth systematig gydlynol, fanwl, eithriadol o egwyddorion a theorïau’r pwnc, wedi’u seilio’n dda ar ymchwil ac ysgolheictod cyfredol. Ymwybyddiaeth feirniadol, soffistigedig a manwl o amwyseddau a’r cyfyngiadau ar wybodaeth.

	Sgiliau Gwybyddol a Deallusol 
(Meddwl cysyniadol a beirniadol, dadansoddi, synthesis a gwerthuso ymchwil, tybiaethau, cysyniadau haniaethol a data (a allai fod yn anghyflawn); rhesymeg, dadl a barn). 
	Gwaith gyfan gwbl ddisgrifiadol neu bron yn gyfan gwbl ddisgrifiadol. Fawr ddim neu ddim dadansoddi, synthesis neu werthuso.
Wedi methu datblygu dadleuon, gan arwain at farn afresymegol neu annilys. Cyffredinoliaethau neu farn ddi-sail wedi’u gwneud heb ddefnyddio unrhyw dystiolaeth gredadwy.

	Gwaith disgrifiadol ar y cyfan, gyda defnydd arwynebol o werthuso beirniadol. Datblygiad gwan o ddadleuon a dyfarniadau. Derbynnir yr wybodaeth yn anfeirniadol, yn defnyddio datganiadau cyffredinol gyda thystiolaeth brin a barn ddi-sail. Syniadau weithiau’n afresymegol ac yn gwrthddweud ei gilydd.
	Ymgais cyfyngedig at feddwl beirniadol, dadansoddi, synthesis a gwerthuso, gan dueddu tuag at ddisgrifio.
Rhywfaint o dystiolaeth i gefnogi dadleuon a dyfarniadau ond gall y rhain fod wedi’u tanddatblygu, gydag ychydig o anghysondeb / camddehongliad neu fethiant i gydnabod terfynau gwybodaeth yn llawn.
Yn haeru’n hytrach na dadlau achos.

	Meddwl beirniadol, dadansoddi, synthesis a gwerthuso rhagorol. Gall ddadansoddi cysyniadau a data newydd a/neu haniaethol heb arweiniad.
Ymwybyddiaeth gynyddol o wahanol safbwyntiau, a gallu i ddefnyddio tystiolaeth (a allai fod yn anghyflawn) i gefnogi’r ddadl.
Dadleuon dilys a barn resymegol yn bennaf. Rhywfaint o duedd i ddatgan barn yn hytrach na ddadlau ar sail rheswm a thystiolaeth. 
	Meddwl beirniadol, dadansoddi, synthesis cadarn a gwerthuso sy’n dangos meddwl beirniadol.  Gallu i ddyfeisio a chynnal dadleuon argyhoeddiadol ac i adolygu dibynadwyedd, dilysrwydd ac arwyddocâd tystiolaeth (a allai fod yn anghyflawn) er mwyn llunio barn briodol a dilys ar y cyfan. 

	Meddwl beirniadol, dadansoddi, synthesis a gwerthuso rhagorol. Gallu i ymchwilio i wybodaeth groes neu anghyflawn a llunio dadleuon cadarn, argyhoeddiadol a barn soffistigedig. Rhywfaint o dystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael eglur ar y maes a’r cysyniadau ehangach.

	Meddwl beirniadol, dadansoddi, synthesis a gwerthuso eithriadol wedi’u seilio ar dystiolaeth a ddewiswyd yn ddoeth. 
Gallu i ymchwilio i wybodaeth groes neu anghyflawn a llunio dadleuon cadarn, argyhoeddiadol a barn soffistigedig, fanwl. Tystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael ragorol ar y maes a’r cysyniadau ehangach.

	Sgiliau Ymarferol
(Cymhwyso/defnyddio offer a thechnegau wedi'u sefydlu'n gywir; cychwyn a chyflawni prosiectau; llunio atebion i ddatrys problemau mewn cyd-destunau cymhleth ac anrhagweladwy.)
	Defnydd cyfyngedig, neu ddim defnydd o ddulliau, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso.
Dealltwriaeth gyfyngedig o gymhwyso theori i arfer neu o wneud cysylltiadau priodol rhwng y ddau.
Sgiliau datrys problemau gwan iawn mewn cyd-destunau cymhleth ac anrhagweladwy.  
	Cynhwysiad sylfaenol o ddulliau, deunyddiau, offer a/neu dechnegau ond heb ystyriaeth a chymhwysedd.  Gwerthfawrogiad diffygiol o gyd-destun y cymhwyso.
Dealltwriaeth wan o gymhwyso theori i ymarfer, gyda dim ond tystiolaeth achlysurol o wneud cysylltiadau priodol rhwng y ddau. Sgiliau datrys problemau gwan iawn mewn cyd-destunau cymhleth ac anrhagweladwy. 


	Ymwybyddiaeth ddigonol a chymhwyso dulliau, deunyddiau, offer a/neu dechnegau sefydledig mewn modd priodol ar y cyfan.
Gwerthfawrogiad sylfaenol o gyd-destun y cymhwyso. Gwybodaeth a dealltwriaeth ddamcaniaethol a gymhwysir yn ymarferol, ond nid bob amser yn gwneud cysylltiadau rhesymegol rhwng y ddau.
Gall ddynodi problemau a chynnig atebion sylfaenol mewn cyd-destunau cymhleth ac anrhagweladwy heb werthfawrogi’r cymhlethdod yn llawn. 
	Cymhwyso dulliau, deunyddiau, offer a/neu dechnegau safonol mewn modd da a phriodol.
Gwerthfawrogiad eglur o gyd-destun y cymhwyso. Cymhwyso theori i arfer mewn modd cyson, cywir a rhesymegol ar y cyfan, gan wneud cysylltiadau priodol rhwng y ddau.
Gall ddynodi problemau a chynnig atebion priodol ar y cyfan mewn cyd-destunau cymhleth ac anrhagweladwy.
	Cymhwyso ystod o ddulliau, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cais, gyda mewnwelediadau canfyddiadol. Gall ddynodi problemau a chynnig atebion priodol mewn cyd-destunau cymhleth ac anrhagweladwy.
Tystiolaeth o beth arloesi a chreadigrwydd. 
	Cymhwyso ystod o ddulliau, deunyddiau, offer a/neu dechnegau mewn modd uwch.
Mae cyd-destun y cais wedi’i ystyried yn dda ac yn graff. 
Mae’r cymhwyso a’r defnyddio’n mynd y tu hwnt i gonfensiynau sefydledig.  Gall ddynodi problemau cymhleth a chynnig atebion rhagorol. Arloesi a chreadigrwydd yn amlwg.
	Lefelau eithriadol o sgiliau cymhwyso a defnyddio mewn cyd-destunau ymarferol, anrhagweladwy, gan dynnu’n fedrus ar yr ymchwil diweddaraf yn y ddisgyblaeth. Gall ddynodi problemau cymhleth a chynnig atebion soffistigedig. Cymathu a datblygu prosesau a thechnegau sydd ar flaen y gad.

	Sgiliau Trosglwyddadwy am Oes ac Arfer Proffesiynol
(Arfer menter a chyfrifoldeb personol; datblygiad proffesiynol; cychwyn a chwblhau tasgau a gweithdrefnau: yn unigol a/neu gydweithredol; defnyddio cyfryngau priodol i gyfathrebu'n effeithiol; rhuglder mynegiant; eglurder ac effeithiolrwydd mewn cyflwyniad a threfniadaeth .)
	Cyfrwng cyfathrebu yn amhriodol neu wedi’i gam-gymhwyso.
Mae gwaith wedi'i strwythuro'n wael, wedi'i adrefnu a/neu wedi'i fynegi'n ddryslyd. Defnydd gwan iawn o iaith a/neu arddull amhriodol iawn. Fawr ddim neu ddim tystiolaeth o ymreolaeth (neu o gydweithio, pan fo’n berthnasol) wrth gwblhau tasgau. Fawr ddim neu ddim tystiolaeth o’r sgiliau sy’n ofynnol ar gyfer cyflogaeth i raddedigion.


	Cyfrwng cyfathrebu wedi’i ddylunio’n wael a/neu ddim yn addas at y gynulleidfa. 
Mae gwaith yn cael ei gyflwyno'n wael mewn ffordd anghyson. Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml. Defnydd gwan o iaith a/neu arddull amhriodol iawn. Menter annibynnol wan (neu gydweithredu, os yw’n berthnasol). Tystiolaeth gyfyngedig o’r sgiliau sy’n ofynnol ar gyfer cyflogaeth i raddedigion.
	Gall gyfathrebu mewn cyfrwng addas ond gyda rhywfaint o le i wella.  
Cyflwyniad a strwythur trefnus yn bennaf, lle mae syniadau / cysyniadau perthnasol yn cael eu mynegi’n rhesymol.  Efallai y bydd gwaith yn brin o gydlyniad mewn mannau.  Gall weithio fel rhan o dîm, ond gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol sy’n ofynnol mewn cyflogaeth i raddedigion, gyda rhai meysydd o fân wendidau. 
	Gall gyfathrebu’n effeithiol mewn fformat addas, ond gall fod â mân wallau.
Gwaith cydlynol, trefnus yn bennaf, mewn strwythur addas ac yn cael ei fynegi’n glir ar y cyfan.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp. 
Arddengys y sgiliau sy’n ofynnol ar gyfer gwaith fel graddedigion, gyda rhai meysydd o gryfder a rhai o fân wendid.
	Gall gyfathrebu’n dda, yn hyderus ac yn gyson mewn fformat addas.
Mae’r gwaith yn gydlynol, yn rhugl, wedi’i strwythuro’n dda ac wedi’i drefnu.  Gall weithio’n dda iawn yn ymreolaethol a/neu fel rhan o dîm, gyda chyfraniadau da iawn at weithgareddau grŵp. 
Arddengys sgiliau da iawn ar gyfer cyflogaeth i raddedigion, gyda mân wendid achlysurol yn unig.
	Gall gyfathrebu’n broffesiynol, yn hyderus ac yn gyson mewn fformat addas.
Mae’r gwaith yn gydlynol, yn rhugl iawn ac yn cael ei gyflwyno’n broffesiynol.  Gall weithio’n ymreolaethol gyda menter. Lle y bo'n berthnasol, gall weithio'n broffesiynol o fewn tîm, gan ddangos sgiliau arwain fel y bo'n briodol, rheoli gwrthdaro a bodloni rhwymedigaethau. Arddengys sgiliau rhagorol ar gyfer cyflogaeth i raddedigion ac awydd i ddatblygu ymhellach.
	Gall gyfathrebu gyda lefel eithriadol o uchel o broffesiynoldeb. 
Mae’r gwaith yn eithriadol o gydlynol, yn rhugl iawn ac yn cael ei gyflwyno’n broffesiynol. Gall weithio’n eithriadol o dda a phroffesiynol o fewn tîm, gan ddangos sgiliau arwain uwch. Arddengys sgiliau eithriadol ar gyfer cyflogaeth i raddedigion ac awydd i ddatblygu ymhellach.

